**VÝZVA NA PREDKLADANIE PONÚK – podklady**

**k zákazke s nízkou hodnotou podľa ust. § 117 zákona č. 343/2015 Z. z. o verejnom obstarávaní a o zmene a doplnení niektorých zákonov**

**1.** **Identifikácia obstarávateľskej organizácie**

Názov: Všeobecná zdravotná poisťovňa, a.s.

Sídlo: Panónska cesta 2, 851 04 Bratislava - mestská časť Petržalka

Štát: Slovenská republika

IČO: 35 937 874

DIČ: 20 22 02 70 40

URL: <https://www.vszp.sk/>

Kontaktná osoba: Ing. Miloslav Matonog

Tel.: 0948 985193

**2. Predmet zákazky**

**2.1. Názov predmetu zákazky:**

*„Stavebné práce flagship pobočky VšZP – opak.“*

**2.2 Kód CPV:**

*45*000000-7 Stavebné práce

45213112-1 Stavebné práce na obchodných jednotkách

**2.3 Predpokladaná hodnota zákazky**

191 526,64 € bez DPH.

**2.4. Opis predmetu zákazky:**

Predmetom zákazky sú stavebné práce potrebné na vytvorenie flagship pobočky Všeobecnej zdravotnej poisťovne v obchodnom priestore s označením SU A 033, 01.OP.09. obchodného centra Stanica Nivy v Bratislave (dielo).

Realizáciu predmetu zákazky požaduje verejný obstarávateľ vykonať na základe zmluvy o dielo a projektovej dokumentácie vypracovanej v stupni realizačnej projektovej dokumentácie spoločnosťou MOTION DESIGN s.r.o. (ďalej ako „realizačný projekt diela“), ktoré tvoria prílohu 5 tejto Výzvy na predkladanie ponúk - podklady (ďalej len „výzva“).

Uchádzačom navrhnutá Cena celkom za predmet zmluvy je daná súčtom cien za všetky položky (cena za položku = jednotková cena x požadované množstvo), podľa požiadaviek verejného obstarávateľa, spracovaná formou ocenenia Výkazu výmer, ktorý tvorí prílohu č. 1 návrhu Zmluvy o dielo.

V prípade, ak sa v prílohe Výkaz výmer vyskytuje konkrétny názov výrobku, verejný obstarávateľ umožňuje uchádzačovi ponúknuť ekvivalentný výrobok. Ekvivalent znamená výrobok zhodných alebo lepších parametrov, s určením a použitím zhodným s uvedeným výrobkom v zadaní – vo Výkaze výmer.

Verejný obstarávateľ požaduje vykonanie prác vrátane dodávky materiálu. Zároveň musia byť v ponúknutej cene zahrnuté všetky činnosti a práce spojené so zabezpečením celého predmetu zákazky v určenom mieste realizácie predmetu zákazky napr. všetky spotrebované materiály a prostriedky, náklady na používanie strojov, náradia a nástrojov, likvidácia a odvoz všetkého odpadu vzniknutého pri realizácii a pod.

V prípade, ak uchádzač ocení niektorú z položiek nulou, táto položka je zahrnutá v ostatných položkách a v poznámke uvedie dotknuté vysvetlenie. Všetky ceny požaduje verejný obstarávateľ uvádzať zaokrúhlené na 2 desatinné miesta podľa matematických pravidiel. Ocenený Výkaz výmer bude zároveň tvoriť prílohu zmluvy o dielo.

Uchádzač v ponuke uvedie cenu v eurách v zložení:

- ak je uchádzač  platcom  dane z pridanej hodnoty (ďalej len „DPH“), navrhovanú  zmluvnú cenu uvedie v zložení:

                - navrhovaná zmluvná cena bez DPH,

                - sadzba DPH a výška DPH,

                - navrhovaná zmluvná cena vrátane DPH,

Ak uchádzač nie je platcom DPH, na túto skutočnosť vo svojej ponuke upozorní.

**2.5 Osobitné podmienky plnenia zmluvy:**

1. Zhotoviteľ je počas celej doby realizácie povinný postupovať v súlade s platnými právnymi predpismi, taktiež s Projektom organizácie výstavby a Plánom BoZP, ktoré sú prílohou Technického a Dizajnového manuálu vydaného Stanica Nivy s.r.o., Zhotoviteľ taktiež preberá na seba počas celej doby realizácie predmetu zákazky zmluvné povinnosti verejného obstarávateľa vyplývajúce z uvedených interných dokumentov vydaných Stanica Nivy s.r.o. (príloha č. 6 výzvy).

2. Verejný obstarávateľ podmieňuje, že Zhotoviteľ musí pri plnení zákazky spolupracovať so zmluvným partnerom verejného obstarávateľa Stanica Nivy s.r.o. Ide o nominované profesie zmluvného partnera, ktoré bude zmluvný partner na predmete plnenia zákazky realizovať. Nominované profesie: núdzové osvetlenie, realizácia sprinklerových stabilných hasiacich zariadení, elektrická požiarna signalizácia (EPS) a hlasová signalizácia požiaru (HSP). Uvedené nominované profesie nie sú predmetom plnenia Zmluvy o dielo.

3. Verejný obstarávateľ požaduje, aby vybraný Zhotoviteľ uzatvoril a udržiaval počas celej doby realizácie predmetu zákazky na vlastné náklady stavebné a montážne poistenie, poistné krytie zodpovednosti za škody voči tretím osobám vo výške minimálne 20 000 000 EUR - zhotoviteľ je povinný v rámci súčinnosti pred podpisom zmluvy doručiť prostredníctvom komunikačného rozhrania zákazky kópie všetkých certifikátov alebo potvrdení vystavených príslušnou poisťovňou, preukazujúcich existenciu platného poistenia.

4. Stavebné práce a dodávky materiálov sa budú vykonávať v dňoch pondelok až nedeľa v čase medzi 21:00 hod. a 9:00 hod.

**3.** **Miesto a lehota poskytnutia predmetu zákazky**

3.1. Miesto dodania predmetu zákazky:

OC NIVY BRATISLAVA, obec: BRATISLAVA - RUŽINOV, parc.č. 9757/1 Obchodné centrum Stanica NIVY, Mlynské Nivy 5A, 821 09 Bratislava

3.2. Trvanie Zmluvy alebo lehoty uskutočnenia:

Do 4 týždňov od protokolárneho odovzdania a prevzatia dotknutého staveniska.

1. **Zmluva:**  Zmluva o dielo (viď príloha 3 výzvy)
2. **Variantné riešenia:** Variantné riešenia sa nepripúšťajú..
3. **Jazyk ponuky**: Ponuky sa predkladajú v slovenskom jazyku, alebo v českom jazyku.
4. **Kritériá na vyhodnotenie ponúk:** Najnižšia cena – Cena celkom za plnenie predmetu zmluvy v EUR s DPH zaokrúhlená na dve desatinné miesta. Ponúknutá cena úspešného uchádzača zahŕňa všetky jeho náklady na realizáciu predmetu zákazky. Verejný obstarávateľ si vyhradzuje právo zrušiť verejné obstarávanie v prípade, že ponuka úspešného uchádzača bude prevyšovať predpokladanú hodnotu zákazky.
5. **Vyhodnotenie ponúk:** V zmysle § 117 ods. 1 účinného ZVO (hospodárnosť) sa vyhodnotenie ponúk z hľadiska splnenia požiadaviek na predmet zákazky uskutoční po vyhodnotení ponúk na základe kritérií na vyhodnotenie ponúk, výhradne u uchádzača, ktorý sa umiestnil na prvom mieste v poradí. V prípade, ak ponuka uchádzača na 1. mieste v poradí nebude spĺňať požiadavky na predmet zákazky, verejný obstarávateľ pristúpi k vyhodnoteniu ponuky u uchádzača na 2. mieste v poradí. Verejný obstarávateľ vyhodnocuje splnenie podmienok účasti u uchádzača, ktorý sa po vyhodnotení ponúk umiestnil na 1. mieste v poradí.

Uchádzač, ktorý sa po vyhodnotení ponúk a podmienok účasti umiestni na 1. mieste v poradí bude vyzvaný následne na podpis zmluvy.

1. **Financovanie predmetu zákazky:** Splatnosť faktúry je 30 kalendárnych dní odo dňa jej doručenia verejnému obstarávateľovi. Bližšie informácie sú uvedené v Prílohe 3 Zmluva o dielo.
2. **Podmienky účasti:**

**Osobné postavenie:**

Uchádzač musí spĺňať podmienky účasti týkajúce sa osobného postavenia podľa § 32 ods. 1 písm. e) a písm. f) zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len ZVO):

e) je oprávnený dodávať tovar, poskytovať službu a/alebo uskutočňovať stavebné práce, ktoré zodpovedajú predmetu zákazky – overuje verejný obstarávateľ,

f) nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu. - uchádzač uvedené preukazuje doloženým Čestným vyhlásením – (príloha 2 tejto výzvy) **.**

**Technická spôsobilosť alebo odborná spôsobilosť:**

Preukazuje sa zoznamom stavebných prác uskutočnených za predchádzajúcich päť rokov od vyhlásenia verejného obstarávania s uvedením cien, miest a lehôt uskutočnenia stavebných prác; zoznam musí byť doplnený potvrdením o uspokojivom vykonaní stavebných prác a zhodnotení uskutočnených stavebných prác podľa obchodných podmienok, ak odberateľom

1.bol verejný obstarávateľ alebo obstarávateľ podľa tohto zákona, dokladom je referencia; ak referencia nebola vyhotovená podľa §12, dokladom môže byť aj vyhlásenie uchádzača alebo záujemcu o ich uskutočnení, doplnené dokladom, preukazujúcim ich uskutočnenie,

2.bola iná osoba ako verejný obstarávateľ alebo obstarávateľ podľa tohto zákona, dôkaz o plnení potvrdí odberateľ; ak také potvrdenie uchádzač alebo záujemca nemá k dispozícii, vyhlásením uchádzača alebo záujemcu o ich uskutočnení, doplneným dokladom, preukazujúcim ich uskutočnenie alebo zmluvný vzťah, na základe ktorého boli uskutočnené,

Minimálna požiadavka:

Verejný obstarávateľ požaduje predložiť zoznam uskutočnených stavebných prác rovnakého alebo podobného charakteru ako je predmet zákazky v minimálnej kumulatívnej hodnote 150 000 EUR bez DPH alebo v ekvivalentnej výške v cudzej mene, (príloha č. 4 výzvy).

**11. Lehota, miesto a spôsob predkladania ponúk:**  **28.11.2022 do 09:00 hod.**

Ponuku na celý predmet zmluvy je potrebné podať v elektronickej podobe prostredníctvom elektronického nástroja JOSEPHINE (ďalej len „EN JOSEPHINE) v tejto zákazke.

Záujemca v EN JOSEPHINE vloží svoju cenovú ponuku do určeného formulára na príjem ponúk (Celková cena za predmet zmluvy v EUR s DPH), ak uchádzač nie je platiteľom DPH, uvádza ponukovú cenu ako cenu celkom v EUR. Na skutočnosť, že uchádzač nie je platiteľom DPH upozorní v predloženom Návrhu na plnenie kritéria. Verejný obstarávateľ upozorňuje neplatiteľov DPH, aby si priamo do celkovej ceny za predmet dohody zákazky zarátali príslušnú výšku DPH, z dôvodu, že v prípade predloženia ponuky neplatiteľom DPH, ktorý sa po podaní ponuky/v priebehu plnenia zmluvy stane platiteľom DPH mu verejný obstarávateľ nebude môcť navýšiť cenu o príslušnú DPH.

Uchádzač do ponuky vkladá požadované scany originálov listinných dokumentov alebo ich úradne osvedčených kópií vo formáte PDF, prípadne aj požadované dokumenty v editovateľných formátoch.

**Súčasne záujemca vloží ako prílohu nasledovné dokumenty:**

1. Titulný list – základné údaje o uchádzačovi, kontaktná osoba.
2. V prípade skupiny dodávateľov splnomocnenie pre lídra skupiny na konanie za skupinu vo verejnom obstarávaní.
3. Vyplnenú Prílohu č.1 výzvy - Návrh na plnenie kritéria (NPK) podpísanú štatutárnym zástupcom uchádzača alebo ním splnomocnenou osobou vo formáte PDF. V prípade splnomocnenej osoby verejný obstarávateľ požaduje plnú moc.
4. Doklady na preukázanie splnenia podmienok účasti podľa bodu 10 tejto výzvy, vo formáte PDF,
5. Vyplnenú Prílohu č. 3 výzvy – Zmluva vrátane jej príloh, podpísanú štatutárnym zástupcom uchádzača alebo ním splnomocnenou osobou vo formáte PDF. Súčasne Prílohu 1\_Zmluvy o dielo „Výkaz výmer\_NIVY\_stavba“ priloží aj v editovateľnom formáte xls.
6. V prípade ak uchádzač identifikuje subdodávateľov predloží požadované ČV bodu 15 vyplnené a verifikované štatutárnym zástupcom subdodávateľa.
7. **Lehota viazanosti ponúk: do 31.12.2022**
8. **Komunikácia:** Verejný obstarávateľ bude pri akejkoľvek komunikácii s uchádzačmi, resp. záujemcami, využívať komunikačné rozhranie EN JOSEPHINE. Žiadosti o vysvetľovanie Výzvy na predkladanie ponúk a vysvetľovania sa budú realizovať rovnako prostredníctvom komunikačného rozhrania EN JOSEPHINE. Otváranie ponúk prebieha elektronicky v EN JOSEPHINE, systém sprístupní podané ponuky v lehote na predkladanie ponúk až po uplynutí lehoty na predkladanie ponúk. Verejný obstarávateľ bude informovať uchádzačov o prijatí či neprijatí ich ponuky, identifikuje úspešného uchádzača, uvedie informáciu o charakteristikách a výhodách prijatej ponuky.
9. **Obhliadka:** neuplatňuje sa.
10. **Zábezpeka:** sa nepožaduje

1. **Kontaktná osoba:**

Odbor verejného obstarávania, Ing. Miloslav Matonog tel.: 02/20824678

e-mail: [miloslav.matonog@vszp.sk](mailto:miloslav.matonog@vszp.sk)

V Bratislave, dňa 11.11.2022.

**Prílohy:**

Príloha č. 1: Návrh na plnenie kritéria

Príloha č. 2: Čestné vyhlásenie (vzor)

Príloha č. 3: Zmluva o dielo

Príloha č. 4: Zoznam uskutočnených stavebných prác (vzor)

Príloha č. 5: Realizačný projekt diela (projektová dokumentácia)

Príloha č. 6: Technický a Dizajnový manuál Stanica Nivy

Spracoval: Ing. Miloslav Matonog

Odbor verejného obstarávania

Schvaľuje:

Mgr. Martin Garaj,PhD.

riaditeľ Odboru verejného obstarávania